ddrg/super_eurlex huggingface dataset:
(56)

Kako bi postigli visoku razinu digitalne operativne otpornosti te u skladu i s relevantnim međunarodnim standardima (npr. dokument skupine G-7 „Fundamental Elements for Threat-Led Penetration Testing” (Temeljni elementi za penetracijska testiranja vođena prijetnjama)) i s okvirima koji se primjenjuju u Uniji, kao što je TIBER-EU, financijski subjekti trebali bi redovito testirati svoje sustave IKT-a i osoblje koje ima odgovornosti u pogledu IKT-a s obzirom na djelotvornost njihovih sposobnosti za sprečavanje, otkrivanje, odgovor i oporavak radi otkrivanja i uklanjanja mogućih ranjivosti u području IKT-a. Kako bi se odrazile razlike koje postoje u pogledu razine pripravnosti financijskih subjekata u području kibersigurnosti među različitim financijskim podsektorima, i unutar njih, testiranje bi trebalo uključivati širok raspon alata i mjera, koji se proteže od procjene osnovnih zahtjeva (npr. procjene i skeniranja ranjivosti, analize javno dostupnih izvora, procjene mrežne sigurnosti, analize odstupanja, preispitivanja fizičke sigurnosti, upitnici i softverska rješenja za skeniranje, preispitivanja izvornog koda ako je to izvedivo, testiranja na temelju scenarija, testiranja kompatibilnosti, testiranja performansi ili integralno testiranje) do naprednijeg testiranja na temelju penetracijskog testiranja vođenog prijetnjama (TLPT). Takvo napredno testiranje trebalo bi zahtijevati samo od financijskih subjekata koji su iz perspektive IKT-a dostatno zreli da ga u razumnoj mjeri mogu provesti. Testiranje digitalne operativne otpornosti koje se zahtijeva ovom Uredbom trebalo bi tako biti zahtjevnije za one financijske subjekte koji ispunjavaju kriterije utvrđene u ovoj Uredbi (na primjer kreditne institucije koje su velike, sistemski značajne i zrele kad je riječ o IKT-u, burze, središnji depozitoriji vrijednosnih papira i središnje druge ugovorne strane) nego za druge financijske subjekte. Istodobno bi testiranje digitalne operativne otpornosti na temelju TLPT-a trebalo biti relevantnije za financijske subjekte koji posluju u podsektorima ključnih financijskih usluga i imaju sistemsku ulogu (na primjer plaćanja, bankarstvo te kliring i namira), a manje relevantno za druge podsektore (na primjer upravitelji imovine i agencije za kreditni rejting).
Članak 4.

Ubrzavanje postupka izdavanja dozvola za ugradnju opreme za solarnu energiju

4. Ako primjena praga kapaciteta iz stavka 3. ovog članka dovede do znatnog administrativnog opterećenja ili do ograničenjâ za rad elektroenergetske mreže, države članice mogu primijeniti niži prag pod uvjetom da on ostane iznad 10,8 kW.
(1)

Od rujna 2021. cijene na tržištima električne energije vrlo su visoke. Kako je Agencija EU-a za suradnju energetskih regulatora (ACER), uspostavljena Uredbom (EU) 2019/942 Europskog parlamenta i Vijeća (1), navela u svojoj konačnoj ocjeni modela veleprodajnog tržišta električne energije u Uniji iz travnja 2022., to je uglavnom posljedica visoke cijene plina, koji se upotrebljava kao ulazno gorivo za proizvodnju električne energije. Elektrane na prirodni plin često su potrebne kako bi se zadovoljila potražnja za električnom energijom kad je potražnja na najvećoj razini u danu ili kad količine električne energije proizvedene drugim tehnologijama, kao što su nuklearna energija, hidroenergija ili promjenjivi obnovljivi izvori energije, nisu dostatne za zadovoljavanje potražnje. Eskalacija agresivnog rata Rusije protiv Ukrajine, ugovorne stranke Ugovora o Energetskoj zajednici (2), od veljače 2022. dovela je do znatnog pada opskrbe plinom. Agresivni rat Rusije protiv Ukrajine rezultirao je i nesigurnošću u pogledu opskrbe drugim sirovinama, kao što su ugljen i sirova nafta, koji se upotrebljavaju u postrojenjima za proizvodnju električne energije. To je dovelo do znatnog dodatnog povećanja cijene električne energije i njezine volatilnosti.
Članak 1.

1. Konačna antidampinška pristojba uvedena Provedbenom uredbom (EU) 2020/492 od o uvođenju konačnih antidampinških pristojbi na uvoz određenih tkanih i/ili prošivenih tkanina od staklenih vlakana podrijetlom iz Narodne Republike Kine i Egipta, kako je izmijenjena Provedbenom uredbom (EU) 2020/776 o uvođenju konačnih kompenzacijskih pristojbi na uvoz određenih tkanih i/ili prošivenih tkanina od staklenih vlakana podrijetlom iz Narodne Republike Kine i Egipta i o izmjeni Provedbene uredbe (EU) 2020/492 o uvođenju konačnih antidampinških pristojbi na uvoz određenih tkanih i/ili prošivenih tkanina od staklenih vlakana podrijetlom iz Narodne Republike Kine i Egipta proširuje se na uvoz tkanina od tkanih i/ili prošivenih rovinga i/ili pređa od beskonačnih filamentnih staklenih vlakana s drugim elementima ili bez njih, isključujući proizvode koji su impregnirani ili predimpregnirani i tkanine otvorene mrežaste strukture veličine otvora veće od 1,8 mm u dužinu i širinu i mase veće od 35 g/m2, trenutačno razvrstanih u oznake KN ex 7019 61 00, ex 7019 62 00, ex 7019 63 00, ex 7019 64 00, ex 7019 65 00, ex 7019 66 00, ex 7019 69 10, ex 7019 69 90 i ex 7019 90 00 (oznake TARIC 7019610081, 7019610084, 7019620081, 7019620084, 7019630081, 7019630084, 7019640081, 7019640084, 7019650081, 7019650084, 7019660081, 7019660084, 7019691081, 7019691084, 7019699081, 7019699084, 7019900081 i 7019900084), otpremljenih iz Turske, neovisno o tome imaju li deklarirano podrijetlo iz Turske (oznake TARIC 7019610083, 7019620083, 7019630083, 7019640083, 7019650083, 7019660083, 7019691083, 7019699083 i 7019900083), osim onih koje proizvode društva navedena u nastavku:
AKO JE NA KOŽI: Odmah oprati kožu s puno vode. Zatim skinuti svu kontaminiranu odjeću i oprati prije ponovne uporabe. Nastavite prati kožu vodom do 15 minuta. Nazovite CENTAR ZA KONTROLU OTROVANJA ili liječnika. Do not allow undiluted product to enter the sewer. Do not discharge unused product on the ground, into water courses, into pipes (sink, toilets…) nor down the drains. Only pass on empty containers/packaging for recycling. Disposal of packaging should at all times comply with the waste disposal legislation and any regional local authority requirements.
Članak 5.

Ocjena kvalitete sustava za nadzor površina

2. Ocjena kvalitete provodi se posjetima in situ ili analizom snimaka iz iste kalendarske godine i, ako je to relevantno, barem jednake kvalitete kakva se zahtijeva za ocjenu kvalitete iz članka 68. stavka 3. Uredbe (EU) 2021/2116. Posjeti in situ mogu se provoditi u bilo kojem trenutku tijekom godine i njima se, u mjeri u kojoj je to moguće, obuhvaćaju svi uvjeti prihvatljivosti koji su relevantni za određenog korisnika tijekom istog posjeta. Snimke koje države članice upotrebljavaju za ocjenu kvalitete moraju omogućiti dobivanje uvjerljivih i pouzdanih rezultata s obzirom na stvarno stanje na terenu. Ako države članice za opažanje, praćenje i procjenu poljoprivrednih djelatnosti upotrebljavaju fotografije s lokacijskim označivanjem kao podatke koji su barem jednakovrijedni podacima satelita Sentinel iz programa Copernicus, one mogu provesti ocjenu kvalitete odluka temeljenih na fotografijama s lokacijskim označivanjem putem neautomatizirane analize fotografija s lokacijskim označivanjem, pod uvjetom da one osiguravaju uvjerljive i pouzdane rezultate.
(6)

Društva Fujian Billion Polymerization Fiber Technology Industrial Co., Ltd. i Zhejiang Sanwei Material Technology Co., Ltd. („podnositelji zahtjeva”) Komisiji su podnijela zahtjev za odobrenje tretmana novog proizvođača izvoznika. Podnositelji zahtjeva tvrdili su da ispunjavaju sva tri uvjeta utvrđena u članku 4. izvorne uredbe („uvjeti za tretman novog proizvođača izvoznika”).
(8)

Proizvod iz ispitnog postupka isti je kao proizvod definiran u prethodnoj uvodnoj izjavi, trenutačno razvrstan u oznake KN ex 7019 61 00, ex 7019 62 00, ex 7019 63 00, ex 7019 64 00, ex 7019 65 00, ex 7019 66 00, ex 7019 69 10, ex 7019 69 90, ex 7019 72 00, ex 7019 73 00, ex 7019 80 10, ex 7019 80 90 i ex 7019 90 00, ali otpremljen iz Maroka, bez obzira na to ima li deklarirano podrijetlo iz Maroka (oznake TARIC 7019 61 00 81, 7019 62 00 81, 7019 63 00 81, 7019 64 00 81, 7019 65 00 81, 7019 66 00 81, 7019 69 10 81, 7019 69 90 81, 7019 72 00 81, 7019 73 00 81, 7019 80 10 81, 7019 80 90 81 i 7019900081) („proizvod iz ispitnog postupka”) (4).
(39)

Nadalje, podnositelj zahtjeva tvrdio je da društvo koje je Komisija utvrdila u Tajlandu zapravo nije proizvođač TPF-a te je predložio tri druga društva. Komisija se složila s tvrdnjom da društvo koje je prvotno utvrdila nije proizvođač TPF-a te je provjerom potvrdila da tri društva koja je predložio podnositelj zahtjeva (Thai Benkan Co., Ltd., Awaji Material Thailand Co., Ltd. i TTU Industrial Corp. Ltd.) proizvode TPF i da su noviji financijski podaci za ta društva lako dostupni.
(7)

STECF je naveo da posljednjih godina i ulov i odbacivanje ulova bilježe negativan trend. STECF je priznao da savjet ICES-a upućuje na to da su stokovi oblića u Sjevernome moru u dobrom stanju i da bi učinak izuzeća do 31. prosinca 2023. bio ograničen s obzirom na nisku razinu odbačenog ulova i pod pretpostavkom da su stope preživljavanja u rasponu 38–75 %. Osim toga, STECF je primijetio da je pokrenut istraživački projekt o stopi preživljavanja oblića, za čije se preliminarne rezultate 2023. očekuje da će biti relevantni za to izuzeće.
(2)

Provedbenom uredbom Komisije (EU) 2021/1449 (3) rok važenja odobrenja aktivnih tvari klorotoluron, klomazon, daminozid, deltametrin, fludioksonil, flufenacet, fostiazat, MCPA, MCPB i prosulfokarb produljen je do 31. listopada 2022., rok važenja aktivnih tvari klormekvat, propakvizafop, kvizalofop-P-etil, kizalofop-P-tefuril i tritosulfuron produljen je do 30. studenoga 2022., a rok važenja aktivnih tvari 2-fenilfenol, 8-hidroksikvinolin, amidosulfuron, bifenoks, klofentezin, dikamba, difenokonazol, diflufenikan, dimetaklor, etofenproks, fenoksaprop-P, fenpropidin, lenacil, nikosulfuron, parafinska ulja, parafinsko ulje, penkonazol, pikloram, sumpor, tetrakonazol, trialat i triflusulfuron produljen je do 31. prosinca 2022. Provedbenom uredbom Komisije (EU) 2017/555 (4) rok važenja odobrenja aktivnih tvari bensulfuron, natrijev 5-nitrogvaiakolat, natrijev o-nitrofenolat, natrijev p-nitrofenolat i tebufenpirad produljen je do 31. listopada 2022. Provedbenom uredbom Komisije (EU) 2019/291 (5) rok važenja odobrenja aktivne tvari proheksadion produljen je do 31. prosinca 2022.
1.

Sljedeći unosi dodaju se na popis naveden u odjeljku A (Osobe): Naziv Identifikacijski podaci Razlozi Datum uvrštenja na popis „323. Saleh AL-ABDULLAH (صالح عبدالله ) Datum rođenja: 1967. Mjesto rođenja: Safita, Tartus, Sirija Položaj: brigadni general Spol: muški Saleh AL-ABDULLAH zapovjednik je 16. brigade povezane sa zapovjedništvom ruskih snaga u Siriji od 2020. Prije toga bio je zamjenik brigadnoga generala Suhaila al-Hassana u 25. diviziji sirijske vojske. Uključen je u novačenje članova 16. brigade za borbu u Ukrajini na strani Rusije. U tom svojstvu Saleh AL-ABDULLAH član je sirijskih oružanih snaga s činom ‚pukovnika’ te na istovjetnom ili višem položaju nakon svibnja 2011. 21.7.2022. 324. Ahmed KHALIL KHALIL (također poznat kao Ahmed KHALIL) (احمد خليل خليل) Spol: muški Ahmed KHALIL KHALIL suvlasnik je društva Sanad Protection and Security Services, sirijskog privatnog zaštitarskog društva koje je osnovano 2017. i koje nadzire grupa Wagner u Siriji, aktivna u zaštiti ruskih interesa (fosfati, plin i osiguravanje lokacija s izvorima nafte) u Siriji. Iskorištavanjem prirodnih resursa sirijskom se režimu osiguravaju prihodi. Osim toga, društvo se bavi regrutiranjem sirijskih plaćenika u Libiju i Ukrajinu. Ahmed KHALIL KHALIL na taj način podupire sirijski režim i od toga ima koristi. 21.7.2022. 325. Nasser Deeb DEEB (također poznat kao Nasser Dhib, Nasser Dib, Nasser Deeb) (ناصر ديب ) Spol: muški Nasser Deeb DEEB suvlasnik je društva Sanad Protection and Security Services, sirijskog privatnog zaštitarskog društva koje je osnovano 2017. i koje nadzire grupa Wagner, aktivna u zaštiti ruskih interesa (fosfati, plin i osiguravanje lokacija s izvorima nafte) u Siriji. Iskorištavanjem prirodnih resursa sirijskom se režimu osiguravaju prihodi. Osim toga, on je i suvlasnik društva Ella Services zajedno s Khodrom Alijem Taherom. U tom svojstvu Nasser Deeb DEEB podupire sirijski režim i od toga ima koristi. 21.7.2022. 326. Issam SHAMMOUT (također poznat kao Mohammed Issam Shammout, Mohamed Essam Shammout, Muhammad Issam Shammout, Muhammad Essam Shammout) (محمد عصام شموط) Datum rođenja: 1971. Mjesto rođenja: Damask, Sirija Spol: muški Issam SHAMMOUT vlasnik je i predsjednik upravnog odbora zračnog prijevoznika „Cham Wings” te predsjednik grupe Shammout Group, koja djeluje u sektoru automobilske industrije, čelika, zrakoplovstva, otpreme tereta, građevinarstva i nekretnina. U tom svojstvu Issam SHAMMOUT vodeći je poslovni čovjek koji posluje u Siriji. 21.7.2022.”
(10)

Uz to, širenje zabrinjavajuće varijante virusa SARS-CoV-2 delta u drugoj polovini 2021. uzrokovalo je povećanje broja infekcija, hospitalizacija i smrtnih slučajeva, zbog čega su države članice morale donijeti stroge javnozdravstvene mjere kako bi zaštitile kapacitete svojih zdravstvenih sustava. Početkom 2022. zabrinjavajuća varijanta virusa SARS-CoV-2 omikron dovela je do naglog porasta broja slučajeva bolesti COVID-19 te je brzo zamijenila deltu i dosegla dosad nezabilježen intenzitet prijenosa unutar zajednice u cijeloj Uniji. Kako je ECDC napomenuo u svojoj brzoj procjeni rizika od 27. siječnja 2022., čini se da je manje vjerojatno da će infekcije omikronom dovesti do ozbiljnog kliničkog ishoda koji zahtijeva hospitalizaciju ili prihvat u odjele intenzivne njege. Iako se smanjenje težine oblika bolesti djelomično može pripisati obilježjima svojstvenima virusu, rezultati studija djelotvornosti cjepiva pokazali su da cijepljenje ima važnu ulogu u sprečavanju ozbiljnih kliničkih ishoda infekcije varijantom omikron, pri čemu se djelotvornost protiv teškog oblika bolesti znatno povećava među osobama koje su primile tri doze cjepiva. Nadalje, s obzirom na vrlo visoke razine prijenosa unutar zajednice, zbog čega su mnogi ljudi bolesni istodobno, države članice vjerojatno će se suočiti s razdobljem znatnog pritiska na svoje zdravstvene sustave i na funkcioniranje društva u cjelini, uglavnom zbog izostanka s posla i obrazovanja.
(2)

Guangdong Huachang Aluminium Factory Co., Ltd., dodatna oznaka TARIC C575 (3), društvo na koje se primjenjuje stopa antidampinške pristojbe od 22,1 % za proizvođače koji surađuju, a nisu u uzorku, obavijestilo je Komisiju 9. lipnja 2021. („datum zahtjeva”) da je promijenilo naziv u Guangdong Huachang Group Co., Ltd.
(1)

članak 3. zamjenjuje se sljedećim: „Članak 3. Životinje i roba koji moraju potjecati iz trećih zemalja ili njihovih regija navedenih na popisu iz članka 126. stavka 2. točke (a) Uredbe (EU) 2017/625 Pošiljke životinja i robe navedenih u nastavku, namijenjene prehrani ljudi, ulaze u Uniju samo iz treće zemlje ili njezine regije navedene na popisu tih životinja i robe utvrđenom u Provedbenoj uredbi Komisije (EU) 2021/405 (*1): (a) proizvodi životinjskog podrijetla, uključujući meso gmazova i cijele uginule kukce, dijelove kukaca ili prerađene kukce, namijenjene prehrani ljudi, za koje su sljedeće oznake utvrđene u drugom dijelu Priloga I. Uredbi Vijeća (EEZ) br. 2658/87 (*2): i. oznake kombinirane nomenklature („oznake KN”) u poglavljima od 2. do 5. te poglavljima 15., 16. ili 29.; ili ii. oznake Harmoniziranog sustava („oznake HS”) u tarifnim brojevima 0901, 1702, 2101, 2105, 2106, 2301, 3001, 3002, 3302, 3501, 3502, 3503, 3504, 3507, 3913, 3926, 4101, 4102, 4103 ili 9602; (b) živi kukci iz oznake KN 0106 49 00 iz drugog dijela Priloga I. Uredbi (EEZ) br. 2658/87; (c) živi puževi iz oznake KN 0307 60 00 iz drugog dijela Priloga I. Uredbi (EEZ) br. 2658/87; (d) pčelinji polen u prahu iz oznake KN ex 1212 99 95 iz drugog dijela Priloga I. Uredbi (EEZ) br. 2658/87. (*1) Provedbena uredba Komisije (EU) 2021/405 оd 24. ožujka 2021. o utvrđivanju popisa trećih zemalja ili njihovih regija iz kojih je odobren ulazak u Uniju određenih životinja i robe namijenjenih prehrani ljudi u skladu s Uredbom (EU) 2017/625 Europskog parlamenta i Vijeća (SL L 114, 31.3.2021., str. 118.)." (*2) Uredba Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (SL L 256, 7.9.1987., str. 1.).”;"
(b)

dodaju se sljedeće točke: „B.2.4. Posebne odredbe za uzorkovanje serija riba koje se sastoje od cijelih riba različite veličine i/ili mase Za sastav uzorka primjenjuju se odredbe iz točke B.2.3. Ako prevladava određeni razred ili kategorija veličine ili mase (oko 80 % serije i više), uzorak se uzima od riba čija veličina ili masa prevladava. Ovakav se uzorak smatra reprezentativnim za cijelu seriju. Ako ne prevladava ni jedan određeni razred ili kategorija veličine ili mase, mora se osigurati da ribe odabrane za uzorak budu reprezentativne za cijelu seriju. Posebne smjernice za takve slučajeve navedene su u smjernicama za uzorkovanje cijelih riba različite veličine i/ili mase „Guidance document on sampling of whole fish of different size and/or weight” (*1). B.2.5. Posebne odredbe za uzorkovanje kopnenih životinja Za meso i nusproizvode klanja svinja, goveda, ovaca, koza i kopitara uzima se uzorak od 1 kilograma od najmanje jedne životinje. Ako je potrebno dobiti količinu uzorka od 1 kilograma, jednake količine uzorka uzimaju se od više životinja. Za meso peradi uzorkuju se jednake količine od najmanje tri životinje kako bi se dobio skupni uzorak od 1 kilograma. Za nusproizvode klanja peradi uzorkuju se jednake količine od najmanje tri životinje kako bi se dobio skupni uzorak od 300 grama. Za meso i nusproizvode klanja divljači iz uzgoja i divljih kopnenih životinja uzima se uzorak od 300 grama od najmanje jedne životinje. Ako je potrebno dobiti količinu uzorka od 300 grama, jednake količine uzorka uzimaju se od više životinja. (*1) https://ec.europa.eu/food/safety/chemical-safety/contaminants/sampling-and-analysis”;"
(a)

Nekoliko projekata uključenih na popise Unije utvrđene Delegiranom uredbom (EU) br. 1391/2013, Delegiranom uredbom (EU) 2016/89, Delegiranom uredbom (EU) 2018/540 i Delegiranom uredbom (EU) 2020/389 više se ne smatraju projektima od zajedničkog interesa zbog barem jednog od sljedećih razloga: — projekt je već pušten u rad ili će biti pušten u rad do ožujka 2022. pa ne bi imao koristi od odredaba Uredbe (EU) br. 347/2013, — na temelju novostečenih podataka vidljivo je da projekt ne ispunjava opće kriterije, — promotor projekta nije ga ponovno prijavio u postupak odabira projekata za ovaj popis Unije, — država članica na čije se državno područje projekt odnosi nije dala svoje odobrenje, ili — projekt je tijekom postupka odabira ocijenjen slabije u odnosu na ostale predložene projekte od zajedničkog interesa. Ti projekti (uz izuzetak projekata puštenih u rad ili projekata koji će biti pušteni u rad do ožujka 2022.) mogu se razmotriti za uvrštavanje na sljedeći popis Unije ako razlozi njihova neuvrštavanja na trenutačni popis Unije više ne budu primjenjivi. Takvi projekti nisu projekti od zajedničkog interesa, ali su radi transparentnosti i jasnoće sa svojim izvornim brojem projekta od zajedničkog interesa navedeni u dijelu C Priloga VII. kao „Projekti koji se više ne smatraju projektima od zajedničkog interesa”.
(6)

Članak 8. mijenja se kako slijedi: (a) stavak 1. mijenja se kako slijedi: i. u drugom podstavku „89 000 EUR” zamjenjuje se sa „94 000 EUR”; ii. u trećem podstavku „44 400 EUR” zamjenjuje se sa „46 900 EUR”; iii. u četvrtom podstavku „22 400 EUR do 66 800 EUR” zamjenjuje se sa „23 700 EUR do 70 600 EUR”; iv. u petom podstavku „11 200 EUR do 33 500 EUR” zamjenjuje se sa „11 800 EUR do 35 400 EUR”; (b) stavak 2. mijenja se kako slijedi: i. u drugom podstavku „296 500 EUR” zamjenjuje se sa „313 200 EUR”; ii. u trećem podstavku „148 400 EUR” zamjenjuje se sa „156 700 EUR”; iii. u petom podstavku „3 300 EUR do 255 500 EUR” zamjenjuje se sa „3 500 EUR do 269 900 EUR”; iv. u šestom podstavku „3 300 EUR” do 127 900 EUR” zamjenjuje se sa „3 500 EUR do 135 100 EUR”; (c) u stavku 3. prvom postavku „7 400 EUR” zamjenjuje se sa „7 800 EUR”.
(2)

pod naslovom „Popis osoba, subjekata i tijela iz članaka 1.a i 2.” dodaju se sljedeći podnaslov i subjekt. „B. SUBJEKTI 1. HUTI ( *1 ) ( druga imena : (a) ANSARALLAH; (b) ANSAR ALLAH; (c) PARTISANS OF GOD; (d) SUPPORTERS OF GOD). : (a) ANSARALLAH; (b) ANSAR ALLAH; (c) PARTISANS OF GOD; (d) SUPPORTERS OF GOD). Informacije: Huti su sudjelovali u radnjama kojima se ugrožavaju mir, sigurnost i stabilnost Jemena. Datum uvrštenja na popis UN-a:24. veljače 2022. Dodatne informacije iz sažetka razlogâ za uvrštavanje na popis Odbora za sankcije: Huti su sudjelovali u napadima na civile i civilnu infrastrukturu u Jemenu, provodili politiku seksualnog nasilja i represije protiv politički aktivnih žena i žena sa zvanjem, sudjelovali u novačenju i iskorištavanju djece, poticali nasilje nad skupinama, među ostalim na temelju vjere i nacionalnosti, te neselektivno upotrebljavali mine i improvizirane eksplozivne naprave na zapadnoj obali Jemena. Huti su sprečavali isporuku humanitarne pomoći Jemenu ili pristup humanitarnoj pomoći u Jemenu ili distribuciju humanitarne pomoći u Jemenu. Huti su provodili napade na trgovačko brodovlje u Crvenom moru s pomoću plovećih improviziranih eksplozivnih naprava i morskih mina. Huti su također počinili niz prekograničnih terorističkih napada na civile i civilnu infrastrukturu u Kraljevini Saudijskoj Arabiji i Ujedinjenim Arapskim Emiratima te prijetili da će namjerno napasti civilne ciljeve. (*1) Članak 2. ne primjenjuje se na taj subjekt.”"
(27)

Zbog sudjelovanja više od jedne države članice, a time i viših administrativnih troškova, među ostalim i za regionalne kontaktne točke poznate i pod nazivom „antene”, koje su važne kontaktne točke za one koji predlažu i provode projekte, a time funkcioniraju i kao izravna poveznica sa zajedničkim tajništvima ili relevantnim tijelima, ali osobito u pogledu kontrola i prijevoda, gornja granica rashoda za tehničku pomoć trebala bi biti viša od one u okviru cilja „Ulaganje za radna mjesta i rast”. Kako bi se prijebojem nadoknadili veći administrativni troškovi, države članice trebalo bi poticati da, kad god je to moguće, smanje administrativno opterećenje u pogledu provedbe zajedničkih projekata. Osim toga, programi Interrega s ograničenom potporom Unije ili vanjski prekogranični programi Interrega trebali bi primati određeni minimalni iznos za tehničku pomoć kako bi se osigurala dostatna financijska sredstva za djelotvorne aktivnosti tehničke pomoći, među ostalim i za regionalne podružnice zajedničkih tajništava i kontaktne točke uspostavljene kako bi bile bliže potencijalnim korisnicima i partnerima.
(21)

Kako bi se osigurale transparentnost i odgovornost u pogledu aktivnosti poduzetih na temelju odstupanja predviđenog ovom Uredbom, pružatelji bi trebali do 3. veljače 2022., te nakon toga do 31. siječnja svake godine, objavljivati i podnositi izvješća nadležnom nadzornom tijelu imenovanom na temelju Uredbe (EU) 2016/679 („nadzorno tijelo”) i Komisiji. Takva bi izvješća trebala uključivati obradu koja je obuhvaćena područjem primjene ove Uredbe, uključujući vrstu i količinu obrađenih podataka, specifične razloge za obradu osobnih podataka na temelju Uredbe (EU) 2016/679, razloge za prijenose osobnih podataka izvan Unije na temelju poglavlja V. Uredbe (EU) 2016/679, kada je to primjenjivo, broj identificiranih slučajeva seksualnog zlostavljanja djece na internetu, uz razlikovanje između internetskog materijala koji sadržava seksualno zlostavljanje djece i mamljenje djece, broj slučajeva u kojima je korisnik podnio pritužbu s pomoću internog mehanizma pravne zaštite ili je podnio pravni lijek te ishod takvih pritužaba i pravnih postupaka, broj i omjere pogrešaka (lažno pozitivni rezultati) raznih upotrijebljenih tehnologija, mjere primijenjene za ograničavanje stope pogrešaka i postignutu stope pogrešaka, politiku zadržavanja i zaštitne mjere za zaštitu podataka primijenjene na temelju Uredbe (EU) 2016/679, te nazive organizacija koje djeluju u javnom interesu protiv seksualnog zlostavljanja djece na internetu s kojima su podaci podijeljeni na temelju ove Uredbe.